Nyeste Skilderie af Kiøbenhavn, 1811-06-22
Lovgivning. Forordning, hvorved visse Paabudde, deels ophæves og deels forandres og indskrænkes, og en i Forhold til Kornpriser bestemt Forhøielse, i den ved Forordningen af 1ste October 1802 paabudne Afgivt af Besiddelse, Nytte og Brug af Jorder og Tiender derimod anordnes i Kongeriget Danmark. Vi Frederik den Sjette, af Guds Naade Konge til Danmark og Norge, &c. &c., Gjøre vitterligt: Da Statens Tarv og dens, formedelst Tidsomstændighederne uundgaaelige, mange Udgivter sætte Os i den Nødvendighed at maatte af Vore troe og kjere Undersaatter fordre nye Bidrag og i saa Henseende fornemmeligen forøge de hidtil paabudne Afgivter af Jorders og Tienders Besiddelse, Nytte og Brug i Vort Rige Danmark, saa have Vi taget under Overveielse, hvorledes denne Forøgelse kunde være at paabyde paa en saadan Maade, at den stedse kan staae i rigtig Forhold til Landmanden Jndtægter og hvad han derefter kan taale at yde. Og have Vi derhos taget Hensyn til, hvorledes den ved Forordningen af 8de Februarii forrige Aar paabudne Jndkomstskat, forsaavidt den svares af Bonde Jordbrugs Jndtægter, kunde, i Særdeleshed til Lettelse for Bonde Almuen og i Betragtning af den Vanskelighed, Erfaring har viist, at samme har ved at opgive Jndtægterne af sit Jordbrug, passende være at ophæve Thi byde og anordne Vi herved, som følger, forbemeldte Vort Rige Danmark: I. De ved Forordningerne af 21de October 1803, 6te Junii 1806, 8de April 1808 og 4de September 1809 paabudne Forhøielser i den ved Forordningen af 1ste October 1802 paabudne aarlige Afgivt af Besiddelse, Nytte og Brug af Jorder og Tiender skulle fra næstkommende 1ste Julii 1811 være ophævede. Derimod bestemmes et Qvantum af 280,000 Tønder Rug og 280,000 Tønder Byg, hvorefter en Forhøielse i fornævnte Afgivt for Eftertiden hvert Aar, ved en Placat, ligesom for den sidste halve Deel af indeværende Aar er skeet ved Placat af Dags Dato, vil blive paabuden i Penge, udregnede efter Middeltallet af de gieldende Landepriser paa det da næstforegaaende Aars Afgrøde. Og vil desuden, forsaavidt den oprindelige Jord og Tiende Afgivt efter Forordningen af 1ste October 1802, samt de øvrige staaende Skatter, der hæfte paa Jordeiendomme, i noget Aar i Forhold til Landepriserne udgjøre mindre, naar de beregnes til Kornvarer, end i indeværende Aar, Forskjellen paa en forholdsmæssig Maade blive tillagt Forhøielses Afgivtens Beløb. Men derimod kunne Yderne vente, naar extraordinaire Korn-Leverancer herefter udskrives til Vor Tjeneste, da derfor at godtgjøres Betaling efter Landepriserne. 2. Da i Henseende til Kornskatspengene vilblive fulgt samme Forholds Regel efter foregaaende §. 1, som i Henseende til de øvrige paa Jordeiendomme hvilende Skatter, saa ville Vi herved have den ved Forordningen af 23de September 1803 bestemte Maade for deres Paabydelse ophævet, og derimod for indeværende Aar og fremdeles have fastsat Kornskatspengene til 2 Rigsdaler 66 Skilling af hver Tønde Ager og Engs, og 1 Rdlr. 28 Skilling af hver Tønde Skov og Mølleskylds contribuerende Hartkorn aarligen. Foruden de ved nysnævnte Forordning til Erlæggelse med afvigte Octobr. Qvartals Skatter paabudne 80 Skilling pr. Tønde Hartkorn Ager og Egn og 40 Skilling pr. Tønde Hartkorn Skov og Mølleskyld, bliver altsaa for indeværende Aar end videre med næstkommende Julii Qvartals Skatter at udrede 1 Rigsdaler 72 Skilling af hver Tønde Ager og Engs og 84 Skilling af hver Tønde Skov og Mølleskylds contribuerende Hartkorn, hvorefter Kornskatspengene siden aarligen for de følgende Aar erlægges, Halvdelen forud med det foregaaende Aars October Qvartals og den anden halve Deel med det paafølgende Julii Qvartals Skatter, hvilken Erlæggelse altsaa med næstkommende October Qvartal tager sin Begyndelse. Dog ville Vi, med Hensyn til de hidtil bevilgede Eftergivelser og Moderationer, allernaadigst have a) fornævnte Kornskatspenge for Amager Land og Hirschholms Gods nedsatte saaledes, at de svares aarligen af sammes contribuerende Hartkorn ikkun med 1 Rigsdaler, 36 Skilling pr. Tønde Ager og Eng og 66 Skilling pr. Tønde Skov og Mølleskyld, hvilket Beløb for indeværende Aar erlægges heelt med næstkommende Julii Qvartals Skatter, men for de følgende Aar i de ovennævnte Terminer med en Halvdeel hver Gang, og b) Vort Land Bornholm aldeles fritaget for disse Kornskatspenge. 3. Fremdeles ophæves ogsaa herved fra indeværende Aars Begyndelse den ved Forordningen af 8de Februarii 1810 paabudne Jndkonstskat, forsaavidt den svares af Jndtægter af Bondejords eller med andre Ord saadanne Jorders Brug, hvoraf den ved Forordningen af 1ste October 1802 paabudne Afgive svares efter Hartkornets Værdie. Brugerne af disse Jorder bør derimod fremdeles svare Jndkomstskatten af deres Jndtægter af hvad anden Formue eller Næring, de, foruden bemeldte Jordbrug, maatte besidde eller drive. Dog behøve de blandt disse Jordbrugere, som det er Regulerings-Commissionerne bekiendt ikke at besidde saadan anden Formue eller at drive saadan anden Næring, ikke at indkaldes til at gjøre Jndtægts=Angivelser for samme. Men heraf maa paa den anden Side de Jordbrugere, som ReguleringsCommissionerne finde sig foranledigede til at indkalde, ingenlunde tage Anledning til egenraadigen at udeblive, under Paaskud af ikke at besidde anden Formue eller at drive anden Næringsvei, end hiin Slags Jordbrug, da enhver ligefuldt er pligtig at møde efter Regulerings Commissionernes Jndkaldelse, for at meddele de Forklaringer og Oplysninger, som disse maatte eragte fornødne.